2005. szeptember 24. (szombat) Ezen a napon, délután 17 óra magasságában Dömös és Nagymaros között egy sportrepülőgép a Dunába zuhant, miután elszakított egy tartalék felső vezetéket. A repülőgép néhány méterre a partoktól elsüllyedt - a pilóta épségben a partra úszott - megfigyelésre a váci kórházba szállították. A leszakadó felső vezeték egy az úton közlekedő motorosra zuhant. Mivel a tartalék vezeték egy része a vasúti vezetékekre esett, így a motorost áramütés érte, így őt kórházban ápolták a balesetet követően. A leszakadt vezeték eltávolítását a Duna jobb partján az esztergomi, bal partján (a 12-es úton) pedig a váci egységek távolították el. A vezetékek eltávolításában a MÁV szakemberei is közreműködtek. A hajó- és vonatforgalom a vezetékek eltávolításáig megállt. Ez idő alatt kettő darab váci hajóval megkezdődött a Dunába zuhant gép felkutatása. A keresés során a budapesti egységek, egy külsős cég segítségét is igénybe vették, valamint egy Sonar típusú hangradart is alkalmaztak, de sötétedésig nem bukkantak a gép nyomára, így közös megegyezéssel másnap, vasárnap reggel folytatták. Az érintett szolgáltatók, cégek értesítése megtörtént. Az esetről és annak további fejleményeiről, részleteiről több ízben is olvashattak és olvashatnak oldalunkon. Forrás: Váci Tűzoltóparancsnokság

Sándor Gergely

2005-10-08T20:41:19